  Майя Бывальцева Удмуртиын кык люкетэн «Иворты, кытын кулонэн вузкаро!» огъяросси акци ортчоз. Со сярысь элькунысь кунпуш ужъёсъя министерстволэн пресс-службаез ивортӥз. Нырысетӥ люкетэз 15-26 южтолэзе, кыкетӥез 18-29 коньывуонэ ортчоз Йырсазез усыкмытӥсь суретъёсты вузан учыръёс, наркопритонъёс, усыкмытӥсь будосъёсты возён но вузан сярысь (3412) 557-145, 419-123, 419-002 телефон номеръёсъя, сотовойысь 102 номеръя яке mvd.18@mvd.ru электрон почтае ивортыны луэ. Кунпуш ужъёсъя министерстволэн оскон телефонъёсыз 419-373, 419-474. 18-25 южтолэзе 17 часысен 19 часозь МВД-лэн наркотикъёсты бергатонэз чакланъя управленияз ӟырдыт телефон линия ужалоз, номерез (3412) 415-127. Жингыртӥсьлы валэктозы, мар кароно, матысь адями йырсазез усыкмытӥсь суретъёсын эшъяське, кызьы соослэсь пиналъёсты утёно, кызьы адямилэсь наркотикъёслэсь ӵыдонтэм луэмзэ тодмано.  Тегъёс: Мерлык Ижкар Удмуртия йырсазезусыкмытсьсуретъёс  